Legebiltzarreko Erregelamenduaren 114. artikuluan ezarritakoa betez, agintzen da Nafarroako Parlamentuko Aldizkari Ofizialean argitara daitezen “Nafarroako Parlamentuaren Erregelamendua egokitzeko ponentziaren barne-funtzionamendurako arauak”, zeinak ponentziak berak onetsi baitzituen 2021eko martxoaren 23an eginiko bilkuran. Hona testua:

“**Lehena.-** Sorturiko ponentziaren xedea da Nafarroako Parlamentuaren Erregelamendua egokitzea.

**Bigarrena.-** Hona ponentzia osatuko duten foru parlamentarien zerrenda:

– �Marta Álvarez Alonso andrea (Navarra Suma).
Ordezkoa: Juan Luis Sánchez de Muniain Lacasia jauna.

– �María Virginia Magdaleno Alegría andrea
(Nafarroako Alderdi Sozialista).
Ordezkoa: María Aranzazu Biurrun Urpegui andrea.

– �Blanca Isabel Regúlez Álvarez andrea
(Geroa Bai).
Ordezkoa: Isabel Aramburu Bergua andrea

– �Adolfo Araiz Flamarique jauna
(EH Bildu Nafarroa).
Ordezkoa: Maiorga Ramírez Erro jauna.

– �Ainhoa Aznárez Igarza andrea
(Podemos Ahal Dugu Nafarroa).
Ordezkoa: Mikel Buil García jauna.

– �María Luisa De Simón Caballero andrea (Izquierda-Ezkerrako
talde parlamentario mistoa).

**Hirugarrena.-** Ponentziak Unai Hualde Iglesias jauna hautatu du lehendakari. Ponentziako idazkari-lanetan jardunen da legelari nagusia, edo haren ordezkoa.

**Laugarrena.-** Ponentziak boto ponderatuaren sistemaren bidez hartuko ditu erabaki guztiak. Horrela, ponentziako eledun-kide bakoitzaren talde parlamentarioak edo foru parlamentarien elkarteak zenbat foru parlamentari dituen, horrenbeste boto edukiko ditu eledun-kide horrek ponentzian.

**Bosgarrena.-** Ponentziak lanerako plana ezarriko du, non bere lanak behar bezala egiteko beharrezkotzat jotzen dituen gaiak aztertuko dituen.

**Seigarrena.-** Ponentziak agindu zaion lana bukatu arte eginen du lan, eta lan hori ponentzia eratu eta 6 hilabeteko epean bukatu beharko du. Epe hori luzatzen ahalko da.

**Zazpigarrena.-** Erabaki hau Nafarroako Parlamentuko Aldizkari Ofizialean argitaratzea”.

Iruñean, 2021eko martxoaren 23an

Lehendakaria: Unai Hualde Iglesias